Десислав Начков
В Пирин

chitanka.info

Тръгнахме с началото на изгрева,

заредени с трепетно очакване,

че ще видим гледките невиждани,

своето откриване дочакали.

Запълзяхме бавно по пътеката,

виеща се нейде в неизвестното,

борехме се с жилавите клекове

от копнежа по върха унесени.

И когато за почивка спирахме,

пак нагоре сочеха очите ни,

час по-скоро жадни да достигнат образа,

създаден във мечтите ни.

Времето бе спряло и ни гледаше,

вятъра танцуваше подканващо,

сякаш искаше да сподели победата

дето там, най-горе ни причакваше.

Уморени, слисани и вярващи,

стигнахме — прозрели изначалното;

сутринта ни изгрева изпращаше,

а сега посрещаше ни залеза.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.